Milvokí  Milwaukee Bucks varð í nótt bandarískur meistari í körfubolta eftir sigur gegn Phoenix Suns. Þetta er fyrsti NBA titill félagsins í 50 ár og aðeins annar titill þess í sögunni.
Bucks töpuðu fyrstu tveimur leikjunum í úrslitaeinvíginu en eftir það komu hins vegar þrír sigurleikir og því gat liðið tryggt sér meistaratitilinn með sigri í nótt, sem þeir og gerðu. Þeir eru fimmta liðið í sögu keppninnar til þess að hampa titli eftir slíka byrjun. Leikurinn var spilaður á heimavelli Bucks í Milwaukee og það voru heimamenn sem byrjuðu betur en Phoenix Suns voru mun betri í öðrum leikhluta og staðan í hálfleik 42-47 fyrir Suns. Bucks voru hins vegar betri bæði í þriðja og fjórða leikhluta og eftir spennuþrungnar lokasekúndur var það liðið frá Milwaukee sem hafði betur, 105-98.
Leikmaður Milwaukee Bucks, Giannis Antetokounmpo, hefur verið stórkostlegur í einvíginu og hélt áfram uppteknum hætti í þessum leik, skorað 50 stig, tók 14 fráköst, varði fimm skot og gaf tvær stoðsendingar. Það kom því fáum á óvart að hann var valinn mikilvægasti leikmaður deildarinnar og mikilvægasti leikmaður úrslitaeinvígisins að leik loknum.Auk þess sem hann var valinn varnarmaður ársins.
Keppni í knattspyrnu er hafin á Ólympíuleikunum í Tókýó þó svo að leikarnir verði ekki formlega settir fyrr en á föstudag. Ríkjandi heimsmeistarar Bandaríkjanna fengu skell gegn Svíum í fyrsta leik mótsins. Bandaríkjakonur sáu aldrei til sólar í leiknum og lentu undir strax á 25. mínútu þegar Stina Blackstenius kom Svíþjóð í 1-0 með góðu skallamarki. Staðan var 1-0 í hálfleik en á 54. mínútu var Blackstenius aftur á ferðinni og skoraði annað mark fyrir Svía. Síðasti naglinn í kistu Bandaríkjanna kom svo á 72. mínútu þegar Lina Hurtig skoraði og lokatölur 3-0. Fyrir leikinn höfðu Bandaríkjakonur ekki tapað leik í 44 leikjum í röð.
Svíþjóð og Bandaríkin spila í G-riðli mótsins. Kvennalið Breta vann lið Chile 2-0 í E-riðli þar sem Ellen White skoraði bæði mörkin og Brasilía vann stórsigur á Kína 5-0 í F-riðli.
Ástralska borgin Brisbane mun halda Sumarólympíuleikana og Ólympíumót fatlaðra árið 2032. Þetta var staðfest af Alþjóðaólympíunefndinni í dag. Þetta verður í þriðja sinn sem Ólympíuleikarnir fara fram í Ástralíu en áður fóru þeir fram í Melbourne árið 1956 og í Sydney árið 2000
Milvokí Milwaukee Bucks varð í nótt bandarískur meistari í körfubolta eftir sigur gegn Phoenix Suns. Þetta er fyrsti NBA titill félagsins í 50 ár.